KYK: HG kuier in Windhoek by 'My f**, Marelize!' | Huisgenoot
Uitgawe 14 Maart 2019
Marelize Horn (19) op AffiesPark in Pionierspark, Windhoek, by die einste paal waarmee sy nou "in 'n vaste verhouding is". Foto's: Wanya Eloff-Rees
Dit is enkele dae nadat sy oornag kitsroem behaal het toe Marelize Horn (19) van Windhoek wéér met 'n geleende fiets koers kies in die rigting van 'n rugbypaal op die sportveld van die Windhoek Afrikaanse Privaatskool.
Dié keer stap sy eerder – haar voete veilig op die veld terwyl sy die fiets stoot.
Sy dra 'n helm, "net in case", verduidelik die jong Namibiër. By die rugbypaal gee sy 'n suggie. Op dié einste plek op die wye, oop sportveld het sy op 23 Februarie haar moses teëgekom toe sy met 'n harde slag in die paal vasgery het.